ΚΑΝΟΝΙΣΜΟΣ (ΕΚ) αριθ. 1037/96 ΤΗΣ ΕΠΙΤΡΟΠΗΣ της 10ης Ιουνίου 1996 περί παρεκκλίσεως από τον κανονισμό (ΕΟΚ) αριθ. 2456/93 περί λεπτομερών κανόνων εφαρμογής του κανονισμού (ΕΟΚ) αριθ. 805/68 του Συμβουλίου όσον αφορά τα γενικά και ειδικά μέτρα παρέμβασης στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 894/96 (2), και ιδίως το άρθρο 6 παράγραφος 7 και το άρθρο 22α παράγραφος 3,

Εκτιμώντας:

ότι, λόγω της αδυναμίας της κατανάλωσης βοείου κρέατος που διαπιστώνεται επί του παρόντος επί των αγορών της Κοινότητας, συνεχίζει να υφίσταται σημαντική πτώση των τιμών στον τομέα 7 ότι, για την κατάσταση αυτή, απαιτούνται μέτρα στήριξης 7

ότι, για το σκοπό αυτό, πρέπει να προβλεφθούν ορισμένες παρεκκλίσεις από τις διατάξεις του κανονισμού (ΕΟΚ) αριθ. 2456/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 307/96 (4), για τους δύο διαγωνισμούς που προκηρύχθηκαν τον Ιούνιο 1996 7

ότι το χρονοδιάγραμμα των αργιών του Αυγούστου 1996 καθιστά ακατάλληλη, για λόγους πρακτικούς την τροποποίηση της προθεσμίας για την υποβολή των προσφορών για τον πρώτο διαγωνισμό του μηνός αυτού 7

ότι η επιτροπή διαχείρισης βοείου κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Κατά παρέκκλιση από το άρθρο 4 παράγραφος 1 πρώτο εδάφιο του κανονισμού (ΕΟΚ) αριθ. 2456/93:

α) τα προϊόντα της κατηγορίας Α που κατατάσσονται ως Ο3 και Ο4 στο Ηνωμένο Βασίλειο και ως Ο2 και Ο3 στα άλλα κράτη μέλη και τα προϊόντα της κατηγορίας C που κατατάσσονται ως Ο3 και Ο4 σύμφωνα με την κλίμακα ταξινόμησης της Κοινότητας, γίνονται αποδεκτά στην παρέμβαση.

Η διαφορά μεταξύ της τιμής παρέμβασης της ποιότητας R3 και Ο4 καθορίζεται σε 30 Ecu ανά 100 χιλιόγραμμα.

Ο συντελεστής που χρησιμοποιείται για τη μετατροπή των προσφορών που έχουν υποβληθεί για την ποιότητα R3 σε προσφορές για την ποιότητα Ο4 καθορίζεται σε 0,914 (μέσο επίπεδο της κλάσης) 7

β) τα επιπλέον προϊόντα τα οποία μπορούν να αγοραστούν στην παρέμβαση, αν δεν περιλαμβάνονται στο παράρτημα ΙΙΙ του κανονισμού αυτού, είναι τα ακόλουθα:

>ΘΕΣΗ ΠΗΝΑΚΑ>

2. Κατά παρέκκλιση από το άρθρο 4 παράγραφος 2 του κανονισμού (ΕΟΚ) αριθ. 2456/93:

α) σφάγια και ημιμόρια σφαγίων ευνουχισμένων ζώων που έχουν εκτραφεί στο Ηνωμένο Βασίειο, ηλικίας άνω των 30 μηνών δεν μπορούν να αγορασθούν στην παρέμβαση 7

β) εμπρόσθια τεταρτημόριων σφαγίων που λαμβάνονται από σφάγια ή ημιμόρια σφαγίων, τα οποία αναφέρονται στην εν λόγω παράγραφο, μπορούν να αγορασθούν στην παρέμβαση.

3. Κατά παρέκκλιση από το άρθρο 4 παράγραφος 2 στοιχείο ζ) του κανονισμού (ΕΟΚ) αριθ. 2456/93 το μέγιστο βάρος των σφαγίων που αναφέρονται ανωτέρω ανέρχεται σε 420 χιλιόγραμμα.

4. Η συνολική ποσότητα προϊόντων τα οποία μπορούν να αγοραστούν στην παρέμβαση στο πλαίσιο των δύο προκηρύξεων διαγωνισμών του Ιουνίου 1996 δεν μπορεί να υπερβεί τους 50 000 τόνους.

Άρθρο 2

Κατά παρέκκλιση από το άρθρο 10 του κανονισμού (ΕΟΚ) αριθ. 2456/93, η ημερομηνία για την υποβολή των προσφορών για τον πρώτο διαγωνισμό του Αυγούστου 1996 είναι η 6η Αυγούστου 1996.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 εφαρμόζεται στις δύο προκηρύξεις διαγωνισμών του Ιουνίου 1996 σύμφωνα με το άρθρο 6 παράγραφος 2 του κανονισμού (ΕΟΚ) αριθ. 805/68.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Ιουνίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 125 της 23. 5. 1996, σ. 1.

(3) ΕΕ αριθ. L 225 της 4. 9. 1993, σ. 4.

(4) ΕΕ αριθ. L 43 της 21. 2. 1996, σ. 3.